钦定古今图书集成/明伦汇编/官常典/第106卷 > 《洛水祖王公应诏》何劭
## 钦定古今图书集成/明伦汇编/官常典/第106卷 > 《洛水祖王公应诏》何劭

穆穆圣王，体此慈仁。友于之至，通于明神。游宴绸缪，
情恋所亲。薄云饯之，于洛之滨。嵩崖岩岩，洪流汤汤。
春风动衿，归雁和鸣。我后飨客，鼓瑟吹笙。举爵惟别，
闻乐伤情。嘉宴既终，白日西归。群司告旋，鸾舆整绥。
我皇重离，顿辔骖𬴂。临川永叹，酸涕沾颐。崇恩感物，
左右同悲。